mk mk ce mk mk mk ru mk mk mk uk mk uk mk ru mk uk mk hbs_cyr mk mk mk mk mk mk mk mk mk mk mk mk mk mk mk mk es es en mk mk ru mk mk mk mk uk mk en mk en mk mk mk mk mk mk mk mk mk mk ru mk mk mk hbs_cyr mk mk mk mk hbs_cyr mk mk mk mk mk mk mk mk mk mk mk mk mk hbs_cyr mk mk mk mk hbs_cyr uk mk ru en mk mk ce mk mk mk ru mk mk mk uk mk uk mk ru en
Можат ли иновациите да нѐ спасат од загадениот воздух?
Додека секој според средствата и можностите бара начин да ги ублажи симптомите, група креативни студенти од Машинскиот факултет во Скопје бара лек за болеста наречена енормно загаден воздух.
Студентска иновација за спас на белите дробови
Студентите Филип Попоски, Ина Крстевска, Марко Насески, Мартин Спасовски, Игор Џамбаски и Александар Јанковиќ инспирирани и револтирани од актуелната состојба на воздухот, ги споиле своите креативни идеи, нудејќи едно ново и иновативно решение - електричен велосипед со вградени филтри за прочистување на воздухот - ГЕТ, Градски Еко Транспорт.
Филип Попоски со електровелосипедот кој прочистува воздух
За ГЕТ тие велат дека е систем од електрични велосипеди, станици за велосипедите и искрена желба за чист воздух. Со поддршка на Фондот за иновации и технолошки развој од каде преку проектот „О2 предизвик“ бил доделен грант од 1,6 милиони денари, првичната идеја добила и конкретна реализација.
Електричниот велосипед ќе биде достапен за сите граѓани кои сакаат да придонесат во прочистување на воздухот. Идејата на студентите е тој да стане замена за јавниот градски транспорт. Велосипедите се отклучуваат и заклучуваат со помош на ГЕТ припејд картичка. По употреба, велосипедот може да се остави на која било локација, од која ќе го подигне следниот корисник. Во тркалата на велосипедот се вградени проактивни филтри, коишто при возење го прочистуваат воздухот.
За успехот на младите креативни студенти говорат и меѓународните признанија на нивната иновација. Нивниот технолошки пронајдок им донесе два златни медали и диплома за најдобар пронајдок на саемот за иновации во Сеул, Јужна Кореја.
Филип Попоски од ГЕТ тимот вели дека нивната желба за чист воздух ги мотивирала да најдат техничко решение на проблемот.
„Ние сме свесни дека едно техничко решение не може да го реши целиот проблем, но сметаме дека ова е чекор во вистинската насока што барем малку ќе го подобри квалитетот на воздухот."
Се бара инвеститор за електричниот велосипед
И покрај нивната искрена намера за подобар квалитет на живот, Попоски посочува дека не е лесно да се најдат инвеститори кои би ја реализирале оваа идеја во пракса. „Потребно ни е да најдеме некој да инвестира или да ги откупи правата на нашиот проект. Ако се вратиме на сржта, ние сме група студенти. Свесни сме дека за да се реализира овој проект се потребни големи инвестиции. Дефинитивно поголеми средства од она што ние како студенти може да си дозволиме.“
Попоски смета дека целта на развојот на технологијата е да наоѓа решенија на секојдневните проблеми кои ги мачат граѓаните. Студентите се надеваат дека наскоро ќе успеат да започнат со производство на овие велосипеди.
„Се надеваме дека овие велосипеди ќе станат секојдневие. Уште на првото интервју кое го имавме за ГЕТ велосипед кажавме дека наша цел со развивање на проектот е ако по 3-4 години ги видиме велосипедите на улиците. Нешто што ние сме направиле навистина да придонесува за подобро општество и подобар живот во нашата држава.“
Текстот е првично објавен ТУКА.
Во Расадник наместо да се сади, ќе се гради
Стари фасади, повисоки сметки за струја и пoзагаден воздух.
Можат ли иновациите да нѐ спасат од загадениот воздух?
Македонската борба против климатските промени се сведува на „филозофија“ и невидливи истражувања
Најново од нашата галерија
Фотографии кои сведочат за проблемите со кои се соочуваме
и за решенијата кои ќе ги нудиме
Реките во Демир Хисар
Мерења воздух, вода, почва
Акција за пластичен отпад
Скопските дрвја во синџири
Визија за Дебар Маало
Извидничка акција Еко херои
Акција за собирање отпад
Прием на принцот Едвард
Обука за садење градини
Каде го фрламе ѓубрето
Има ли зеленило за сите
Како го планираме градот
© 2019, Институт за комуникациски студии
+389 2 30 90 004       info@iks.edu.mk
Институт за комуникациски студии